
మన భాషల్లో అభినివేశం పొంది, మనసారా మాట్లాడి కొత్తదనం నింపే బదులు, దేనికీ కొరగాని కొత్త భాషా బోధనలతో బిడ్డల్ని హింసించడమెందుకు? 300ఏళ్ల పాలనలో ఆంగ్లేయులు కూడా ఇంతటి అకృత్యం చేయలేదు. ఒక వంక అమెరికన్లు స్పానిష్ ప్రభావం గల ప్రాంతాల్లోని బడులలో నేటికీ ఇంగ్లీష్ బదులు స్పానిష్ మాధ్యమంలోనే ప్రతిదీ వాళ్లకి నేర్పిస్తామంటారు. విదేశాలకుపోయే 2శాతం మంది కోసం కోట్లమంది పిల్లల గొంతుకల్ని నులుముతారా?నరజాతి తత్త్వాన్వేషకుల (Anthropologists) నిర్ణయాన్నిబట్టి, ఇతర జంతుజాలం నుంచి మానవుడిని ప్రత్యేకిస్తున్న ప్రముఖ లక్షణాలలో విరుద్ధ గ్రహణశక్తులైన ‘ఆలంకారిక భాష, ఆలోచనా ధార’ ముఖ్యమైనవి. ఇవి సమాచారాన్ని జ్ఞానంగా మార్చి, ప్రసారం చేసే – అన్వయించే శక్తులన్నమాట.జ్ఞానానికి ఆలోచనే పునాది. భావాలే (ఆలోచనలు) మాటలౌతవి, మాటలు భాష ఔతుంది. మనం ఆలోచించేది పదాలుగానే. పదాలు లేకుంటే ఎవరికైనా ఏకీకృత భావనా ధార ఉండదు. భాషా పునాది మీదే – ఆలోచన, ఊహ, భావం నిర్మించబడేది. పదాల మీద పట్టు, భాష మీద అధికారం ఉండి తీరాల్సిందే.మానవ సమాజాల పరిణామ క్రమంలో జనం తమ చుట్టూ జరిగే వాటిని పరిశీలిస్తూ ఆ జ్ఞానాన్ని ఆచరణాత్మకంగా సాంకేతికంగా మలుచుకొన్నారు. ఆ నిక్షిప్త జ్ఞానం అలా విస్తరించి, సమాచార ప్రసారమే దారంగా విశాల సమాజ వస్త్రం రూపొందింది. ఈ మొత్తం ప్రక్రియలో సామాజిక చైతన్యాన్నీ, సౌభాగ్యాన్నీ, భూత వర్తమాన భవిష్యత్ కాలాలనూ ఏకంచేసిన గొలుసు భాష మాత్రమే.అలనాటి సమాజాలలోని సంఘటనను వర్ణించి నమోదు చేయటానికి మనిషి ఊహలు, భాషా శక్తి విస్తృతమై, కథనం, వర్ణనలూ శిఖరాగ్ర స్థాయికి చేరాయి. వాటిని మరింత క్లుప్తంగా, శక్తివంతంగా వెలిబుచ్చేందుకు వ్యాకరణాలూ బైలుదేరాయి. కొత్తపేర్లూ, క్రియాపదాలు పెరిగిపోయి కథనం కాస్తా వర్ణనంగా మారింది. కొత్తపదాలు పుట్టుకొచ్చాయి. పరభాషల్లోంచి కూడా వచ్చి చేరాయి. ఇక రచయితలు, కవులు, వక్తలు పెరిగి చివరకు మనిషి భాష మీద అధికారం సాధించాడు.భాషా దారిద్ర్యం మనిషి ఆలోచనకీ, గ్రహణ శక్తికీ, వ్యక్తీకరణకీ సంకెళ్ళు వేసి, స్వశక్తి మీద నమ్మకాన్ని తగ్గిస్తుంది. మాతృభాష మన పుట్టుకతోనే సంప్రాప్తిస్తుంది. నేపథ్యం, చరిత్ర, అనుబంధంతో సహా తెలియకుండానే ప్రతి పదాన్ని నేర్చుకొంటాం. అప్రయత్నంగా, సహజంగా పదం యొక్క భావాన్ని సామాజిక వాతావరణం నుంచే తీసుకోగలం. పరభాష విషయంలో దాని జాతీయాలు, అలంకారాలు, సామాజిక, చారిత్రక నేపథ్యంతో సహా గ్రహించాలంటే అదొక బ్రహ్మ ప్రయత్నమే! మనిషి తన మాతృభాషలో ఆలోచించి, సహజసిద్ధమైన సాధికారతతో, ఆత్మవిశ్వాసంతో సునాయాసంగా వ్యక్తీకరిస్తాడు. బిడ్డకు ఆరేళ్ళకే భాషా పునాదులు పడతాయనేదీ, 12 ఏళ్ళకే భాషా సౌధం పూర్తవుతుందనేదీ రుజువైన సత్యం. ఫలితార్థం ఏమంటే: ‘‘అరకొర సమాచారంతో – సంకుచిత హ్రస్వ దృష్టితో, రాజకీయ లబ్ధి కోసం పిల్లల మీద పరభాషా బోధనలో ప్రయోగం చేయటం ప్రమాదమూ, బాధ్యతారాహిత్యమూ’’. భాష మీద పట్టు లేనపుడు భావ వ్యక్తీకరణ లోపించి, పిల్లల ఆత్మవిశ్వాసాన్ని దెబ్బతీస్తుంది. ఒక తరం మొత్తం ఆత్మన్యూనతతో కృంగిపోతుంది. అన్ని దరిద్రాలను తలదన్నేది భావ దరిద్రమే.ఆంగ్లేయుడు రాకముందు గణితం, ఖగోళం, భౌతిక శాస్త్రం, వైద్యం, కళలు, శస్త్ర చికిత్సలు అన్నీ స్థానిక భాషల్లోనే ఉండేవి. అవసరాన్ని బట్టి కొత్త పదాలు పుట్టుకొచ్చేవి. ఇప్పుడు మాత్రం అది ఎందుకు కుదరదు? ప్రపంచ ప్రసిద్ధ దేశాలన్నిటా అమలౌతున్నదిదే గదా! మాతృభాషలో విద్యాబోధన సాగిస్తున్న ఇటలీ, చైనా, జర్మనీ, జపాన్, స్పెయిన్, కొరియా, రష్యా వంటి ఆంగ్లేతర జాతులన్నీ ఎంతో పురోగమించాయి గదా! అభివృద్ధికీ, సౌభాగ్యానికీ ఇంగ్లీష్ మీడియమే మూలమని చెప్పే నిర్బంధ ఆంగ్లమాధ్యమ బోధనాప్రవక్తలు అమెరికాలోని అధికసంఖ్యాకులు ఆంగ్లభాషను సరిగా చదవలేని, రాయలేని, అంతగా పదజాలమూ వ్యాకరణమూ తెలియనివారని గ్రహించాలి. ఆంగ్లానికి జన్మస్థానమైన బ్రిటన్లోనే ఈ సమస్య ముదిరిపోతున్నది. పాలకుల భాష మాట్లాడటమే ప్రత్యేకతగా, గౌరవంగా భావించే ఒకప్పటి వలస దేశాల్లో మాత్రమే ఆంగ్ల మాధ్యమ వ్యామోహం కనిపిస్తుంది. ఒకప్పటి పాలకుల భాషకీ, నేటి అభివృద్ధికీ సంబంధం ఏమిటో మరి. శాస్త్ర సాంకేతికత అంతా ఆంగ్లంలోనే ఉన్నదని వాదించేవారు ఇజ్రాయేల్ దేశాన్నొకసారి పరిశీలించాలి. వాళ్ళ హిబ్రూ, ఇద్దిష్ భాషల్లోకి ఆంగ్లంలోని గ్రంథాలను కేవలం 40 ఏళ్ళలో తర్జుమా చేసుకున్నారు. శాస్త్ర, సాంకేతిక, ఆర్థిక రంగాల్లో ప్రబలశక్తి ఐన ఇజ్రాయేల్ తమ భాషా సాంస్కృతిక సమగ్రత కోసమే ఆ పని చేసింది.మన సువిశాల దేశంలో సుసంపన్నమైన వర్ణ రంజితమైన శక్తివంతమైన – వేల ఏళ్ల ప్రాచీన అద్భుత భాషలు మనకున్నాయి. వాటిలో అభినివేశం పొంది, మనసారా మాట్లాడి కొత్తదనం నింపే బదులు, దేనికీ కొరగాని కొత్త భాషా బోధనలతో బిడ్డల్ని హింసించడమెందుకు? 300 ఏళ్ల పాలనలో ఆంగ్లేయులు కూడా ఇంతటి అకృత్యం చేయలేదు. ఒక వంక అమెరికన్లు స్పానిష్ ప్రభావం గల ప్రాంతాల్లోని బడులలో నేటికీ ఇంగ్లీష్ బదులు స్పానిష్ మాధ్యమంలోనే ప్రతిదీ వాళ్లకి నేర్పిస్తామంటారు! విదేశాలకు పోవలసి వచ్చిన రెండుశాతం మంది కోసం కోట్లమంది పిల్లల స్వేచ్ఛా గొంతుకల్ని నులిమి, వేలకొద్దీ ఏళ్ళుగా వికసించిన గొప్ప మాతృభాషను కాలరాసి, ఆంగ్ల మాధ్యమం తెస్తారా?నాదేమీ దేశాభిమాన భావోద్వేగం కాదు; అద్భుత నేపథ్యం ఉన్న ఒక గొప్పజాతిని పరాధీనత నుంచీ, కాలం చెల్లిన శాస్త్ర సాంకేతికత నుంచీ, మేధోవలసల నుంచీ తప్పించి సృజనశీలమైన నూతనావిష్కరణలతో ఆత్మవిశ్వాసపూరక మహోగ్ర శక్తిగా మలిచే ప్రయత్నం. ఈ దేశంలోని సహస్ర వృత్తుల అసంఖ్యాక జనావళి తమ తమ రంగాలలో కృషితో ఉత్పత్తి సాధించేందుకు ఆంగ్ల మాధ్యమ బోధనే అవసరమనటం అర్థరహితం. ఇక్కడో, విదేశాల్లోనో కంపెనీ ఉద్యోగాల కోసం ప్రయత్నించే అత్యల్ప సంఖ్యాక విద్యార్థుల కోసం జాతి అంతటినీ ఆంగ్ల మాధ్యమంలోకి నెట్టాలా?మనం మన వాణిజ్యాలను తెలుగులోనే నిర్వహిస్తే– అవసరమున్న వాళ్ళే తెలుగు నేర్చుకోరా? చైనీస్, జపాన్ భాషల్ని విదేశస్తులిప్పటికే నేర్చుకుంటున్నారు. లక్షల కొద్దీ ఉన్న మన పాఠశాలలోని అప్రామాణిక, అస్తవ్యస్త ఆంగ్ల భాషా బోధనను చూస్తే భాషాభిమానం ఉన్న ఏ ఆంగ్లేయుడూ బ్రతకడు. గల్ఫ్ దేశాలకు వెళ్లి, ఏటా వేల కోట్లు ఇక్కడికి పంపుతున్న లక్షలాది మన కార్మికులు అక్కడ ఒక్క ముక్కైనా ఆంగ్లం మాట్లాడరు. న్యాయస్థానాలలో ఆంగ్లంలో జరిగే వాదోపవాదాలు, ఆస్పత్రుల్లో రోగులకు అర్థంకాని డాక్టర్ల ఆంగ్ల సంభాషణలు, దేశీయ విమాన ప్రయాణాల్లో అర్థంకాని ఆంగ్లభాషా ప్రకటనలు... ఎవరికి పనికొస్తాయి?‘‘వెనుకబడిన వర్గాల పిల్లలకు ఆంగ్లం బోధిస్తే చాలు – అద్భుత అవకాశాలు అంది పుచ్చుకోగల’’రనే వింతవాదం మన ప్రసార మాధ్యమాల్లో వినిపిస్తున్నది. ఇదే నిజమైతే– ఆంగ్లభాషాధిక్య దేశాలైన బ్రిటన్, అమెరికా, తదితర దేశాల్లో నిరుద్యోగం, ఆర్థిక మాంద్యం, మాదకద్రవ్యాల మత్తులో జోగడం, పరిశ్రమలు, నౌకాశ్రయాలు మూతబడటం, దారిద్ర్యం తాండవించటం ఎందుకో చెప్పగలరా? ట్రంప్లు, బ్రిటన్ ప్రధానులు ఇక్కడికొచ్చి పనికిరాని ఆయుధాలమ్ముకోవడం కాదు, వాళ్ళ ప్రజలకే మన భాషలు నేర్పి, ‘బ్రతకండిక్కడ’ అని చెప్పాలి.మనమేమో ఆంగ్ల భాష వస్తే చాలు– జీవితం పూలపాన్పు అనుకొంటాం. మరి అవతార్, టైటానిక్ వంటి హాలీవుడ్ సినిమాలు తెలుగులోకి మారి, కోట్ల కొద్దీ డబ్బు సంపాదించుకుపోతాయి. మార్కెట్ అధ్యయనాల సౌలభ్యం కోసం ఇవాళ గూగుల్, సెల్ఫోన్ కంపెనీలు, సాఫ్ట్వేర్ సంస్థలు తెలుగు వంటి భారతీయ భాషల కోసం చూస్తున్నాయి. ఎమిరేట్, బ్రిటిష్ విమానాల్లోనేమో భారతీయ భాషల్లో ప్రకటనలా? బ్రిటిష్ డాక్టర్లకు భారతీయ భాషలన్నీ నేర్చుకోవాలని ఆ ప్రభుత్వ ఆదేశాలా?స్థానిక భాషల్ని కూడా పట్టించుకోండర్రో అనే ఆయా సుప్రసిద్ధ కంపెనీల సూచనలకు పూర్తి భిన్నంగా మన విద్యావేత్తలు కొందరు మాత్రం ‘‘మాతృభాషలెందుకు? ఆంగ్లమే బువ్వ పెడుతుంద’’ని ఘోషిస్తున్నారు. ఎక్కడెక్కడో విదేశీ విమానాల్లో టాయ్లెట్ల దగ్గర మన తెలుగు సూచన చూస్తాం. ఇక్కడ హైదరాబాద్లో టాయ్లెట్లు మాత్రం ఆంగ్లంతోనే తెలుసుకోగలం. ప్రజలకు చేరువ అయ్యేందుకు వాళ్ళేమో బైబిల్, ఖురాన్లను తెలుగులో ముద్రిస్తారు. మనం మాత్రం తెలుగు భాషా సమావేశాల్ని ఆంగ్లంలో నిర్వహించుకొంటాం! ఏ ఇతర దేశాల్లోనూ ఇలా జరగదు! తీవ్రమైన ఆత్మ పరిశోధనకిదే సమయం.నా ఈ సొద అంతా ఐచ్ఛికంగా ఇతర భాషలు నేర్చుకోవడానికి వ్యతిరేకంగా కాదు సుమా! మనం మన సొంతభాషల పునాదుల్ని గట్టిపరచుకోవడానికి మాత్రమే. మాతృభాషలో మనం ప్రావీణ్యం సాధిస్తే– ఆంగ్లం, జర్మన్, ఫ్రెంచ్, గుజరాతీ, బెంగాల్, రష్యన్– ఏ భాషనైనా దున్నేయగలం. అయితే పరభాషలు ఆసక్తితో, అవసరంతో నేర్చుకొంటున్నామంటే– దానర్థం మాతృభాషను నిర్వీర్యం చేసి, హేళన చేయడమని కాదు.డా. పుచ్చలపల్లి మిత్ర

mana bhaashallo abhinivesam pondi, manasara matladi kottadanam nimpe badulu, denikee koragani kotta bhasha bodhanalatho biddalni himsinchadamenduku? 300ella paalanalo aangleyulu kuudaa intati akrutyam cheyaledu. oka vanka americanlu spanish prabhaavam gala praantaallooni badulalo netiki ingleesh badulu spanish maadhyamamlone pratidee vaallaki nerpistaamantaaru. videsalakupoye 2saatam mandi kosam kotlamandi pillala gontukalni nulumutara?narajati tattvaanveshakula (Anthropologists) nirnayaannibatti, itara jantujaalam nunchi maanavudini pratyekistunna pramukha lakshanaalalo viruddha grahanasaktulaina ‘aalankaarika bhasha, alochana dhara’ mukhyamainavi. ivi samaachaaraanni ghnaanamgaa marchi, prasaaram chese – anvayinche saktulannamata.ghnaanaaniki aalochane punaadi. bhavale (aalochanalu) matalautavi, maatalu bhasha autundi. manam aalochinchedi padaalugaane. padaalu lekunte evarikainaa ekikruta bhavana dhara undadu. bhasha punaadi meede – aalochana, ooha, bhavam nirminchabadedi. padaala meeda pattu, bhasha meeda adhikaaram undi teeralsinde.manava samajala parinaama kramamlo janam tama chuttu jarige vaatini pariseelistuu aa ghnaanaanni aacharanaatmakamgaa saanketikamgaa maluchukonnaru. aa nikshipta ghnaanam alaa vistarinchi, samachara prasarame daaramgaa visaala samaja vastram roopondindi. ee mottam prakriyalo saamaajika chaitanyaannii, soubhaagyaannii, bhuta vartamaana bhavishyat kaalaalanuu ekanchesina golusu bhasha matrame.alanati samaajaalaloni sanghatananu varninchi namodu cheyataniki manishi oohalu, bhasha sakti vistrutamai, kathanam, varnanaluu sikharagra sthaayiki cherayi. vaatini marinta kluptamgaa, saktivantamgaa velibuchenduku vyaakaranaaluu bailuderaayi. kottaperlu, kriyaapadaalu perigipoyi kathanam kasta varnanamgaa maarindi. kottapadaalu puttukochayi. parabhaashalloonchi kuudaa vachi cherayi. ika rachayitalu, kavulu, vaktalu perigi chivaraku manishi bhasha meeda adhikaaram saadhinchaadu.bhasha daaridryam manishi aalochanaki, grahana saktikee, vyakteekaranakee sankellu vesi, swasakti meeda nammakaanni taggistundi. matrubhasha mana puttukathone sampraaptistundi. nepathyam, charitra, anubandhamtho sahaa teliyakundaane prati padaanni nerchukontam. aprayatnamgaa, sahajamgaa padam yokka bhaavaanni saamaajika vaataavaranam nunche teesukogalam. parabhasha vishayamlo daani jaatiiyaalu, alankaaraalu, saamaajika, chaaritraka nepathyamtho sahaa grahinchaalante adoka brahma prayatname! manishi tana maatrubhaashalo aalochinchi, sahajasiddhamaina saadhikaaratatoe, aatmaviswaasamto sunayasanga vyakteekaristaadu. biddaku aarellake bhasha punaadulu padataayaneedii, 12 ellake bhasha soudham poortavutundaneedii rujuvaina satyam. phalitaartham emante: ‘‘arakora samaachaaramtho – sankuchita hraswa drushtitho, rajakeeya labdhi kosam pillala meeda parabhasha bodhanalo prayogam cheyatam pramaadamuu, baadhyataaraahityamuu’’. bhasha meeda pattu lenapudu bhaava vyakteekarana lopinchi, pillala aatmaviswaasaanni debbateestundi. oka taram mottam aatmanyuunathotho krungipotundi. anni daridraalanu taladannedi bhaava daridrame.aangleyudu raakamundu ganitam, khagolam, bhautika saastram, vaidyam, kalalu, shastra chikitsalu annee sthaanika bhashallone undevi. avasaraanni batti kotta padaalu puttukochevi. ippudu maatram adhi enduku kudaradu? prapancha prasiddha deshalannita amaloutunnadide gadaa! maatrubhaashalo vidyaabodhana saagistunna italy, chaina, jarmani, japan, spain, koria, rashya vanti aangletara jaatulannee entho purogaminchaayi gadaa! abhivruddhikii, soubhaagyaanikii ingleesh meediyame moolamani cheppe nirbandha aanglamaadhyama bodhanaapravaktalu americaloni adhikasankhyaakulu aanglabhaashanu sarigaa chadavaleni, rayaleni, antagaa padajaalamuu vyaakaranamuu teliyanivaarani grahinchaali. aanglaaniki janmasthaanamaina britonlone ee samasya mudiripotunnadi. paalakula bhasha matladatame pratyekatagaa, gowravanga bhavinche okappati valasa deshaallo matrame aangla maadhyama vyaamoham kanipistundi. okappati paalakula bhashaki, neti abhivruddhikii sambandham emito mari. saastra saanketikata antaa aanglamlone unnadani vaadinchevaaru izrayel deshaannokasaari pariseelinchaali. vaalla hibroo, iddish bhashalloki aanglamloni grandhaalanu kevalam 40 ellalo tarjuma chesukunnaru. saastra, saanketika, aardhika rangaallo prabalasakti aina izrayel tama bhasha saamskrutika samagrata kosame aa pani chesindi.mana suvisaala desamlo susampannamaina varna ranjitamaina saktivantamaina – vela ella praacheena adbhuta bhashalu manakunnayi. vaatilo abhinivesam pondi, manasara matladi kottadanam nimpe badulu, denikee koragani kotta bhasha bodhanalatho biddalni himsinchadamenduku? 300 ella paalanalo aangleyulu kuudaa intati akrutyam cheyaledu. oka vanka americanlu spanish prabhaavam gala praantaallooni badulalo netiki ingleesh badulu spanish maadhyamamlone pratidee vaallaki nerpistaamantaaru! videsaalaku povalasi vachina rendusaatam mandi kosam kotlamandi pillala swechha gontukalni nulimi, velakoddi ellugaa vikasinchina goppa maatrubhaashanu kalarasi, aangla maadhyamam testara?nademi deshaabhimaana bhavodvegam kaadu; adbhuta nepathyam unna oka goppajaatini paraadheenata nunchi, kaalam chellina saastra saanketikata nunchi, medhovalasala nunchi tappinchi srujanaseelamaina noothanaavishkaranalatho aatmaviswaasapuuraka mahogra saktigaa maliche prayatnam. ee desamloni sahasra vruttula asankhyaka janavali tama tama rangaalalo krushitho utpatti saadhinchaenduku aangla maadhyama bodhane avasaramanatam ardharahitam. ikkado, videsallono company udyogaala kosam prayatninche atyalpa sankhyaaka vidyaarthula kosam jaati antatinee aangla maadhyamamloki nettala?manam mana vaanijyaalanu telugulone nirvahiste– avasaramunna vaalle telugu nerchukora? chainees, japan bhashalni videsastulippatike neerchukuntunnaaru. lakshala koddi unna mana paatasaalalooni apraamaanika, astavyasta aangla bhasha bodhananu chuste bhashabhimanam unna e aangleyuduu bratakadu. galf deshaalaku velli, eta vela kotlu ikkadiki pamputunna lakshalaadi mana kaarmikulu akkada okka mukkaina aanglam matladaru. nyaayasthaanaalalo aanglamlo jarige vaadopavaadaalu, aaspatrullo rogulaku ardhamkaani doctorla aangla sambhaashanalu, desheeya vimana prayaanaallo ardhamkaani anglabhasha prakatanalu... evariki panikostaayi?‘‘venukabadina vargala pillalaku aanglam bodhiste chaalu – adbhuta avakaasaalu andi puchukogala’’rane vintavaadam mana prasara maadhyamaallo vinipistunnadi. ide nijamaithe– aanglabhashaadhikya deshaalaina briton, america, taditara deshaallo nirudyogam, aardhika maandyam, maadakadravyaala mattulo jogadam, parisramalu, naukaasrayaalu moothabadatam, daaridryam taandavinchatam enduko cheppagalara? trumplu, briton pradhaanulu ikkadikochi panikiraani aayudhaalammukovadam kaadu, vaalla prajalake mana bhashalu nerpi, ‘bratakandikkada’ ani cheppali.manamemo aangla bhasha vaste chaalu– jeevitam poolapaanpu anukontam. mari awatar, titanic vanti halivud cinimaalu teluguloki maari, kotla koddi dabbu sampaadinchukupotaayi. market adhyayanaala soulabhyam kosam ivaala googul, selphon companylu, saftvare samsthalu telugu vanti bhaarateeya bhashala kosam chustunnayi. emirate, british vimanallonemo bhaarateeya bhaashallo prakatanalaa? british doctorlaku bhaarateeya bhashalanni nerchukovalani aa prabhutva aadesala?sthaanika bhashalni kuudaa pattinchukondarro ane aayaa suprasiddha companyla suuchanalaku puurti bhinnamgaa mana vidyaavettalu kondaru maatram ‘‘maatrubhaashalenduku? aanglame buvva pedutunda’’ni ghoshistunnaru. ekkadekkado videshee vimaanaallo toyletla daggara mana telugu suuchana chustam. ikkada hyderabadlo taaletlu maatram aanglamthone telusukogalam. prajalaku cheruva ayyenduku vallemo baibil, khuranlanu telugulo mudristaaru. manam maatram telugu bhasha samavesalni aanglamlo nirvahinchukontam! e itara deshaalloonuu ilaa jaragadu! teevramaina aatma parisodhanakide samayam.naa ee soda antaa aichchikamgaa itara bhashalu neerchukoovadaaniki vyatirekamgaa kaadu suma! manam mana sontabhaashala punaadulni gattiparachukovadaaniki matrame. maatrubhaashalo manam praaveenyam saadhisthe– aanglam, jarman, french, gujaraatii, bengal, rashyan– e bhashanaina dunneyagalam. ayithe parabhaashalu aasaktito, avasaramtho nerchukontunnamante– daanartham maatrubhaashanu nirveeryam chesi, helana cheyadamani kaadu.daa. puchalapalli mitra